Kathi Leitner
De Kathi Leitner (* 13. Septemba 1948 in Neibeian am Inn) is a bayerische Voiksschauspuiarin

Lem 
De Leitnerin is 1969 vo da Amsi Kern, domois Schefin vom Chiemgauer Volkstheater, entdeckt worn. Do iss bis heid dabei und spuid hin und wieder amoi mid. 1973 iss as easchte Moi aa im Komödienstadel vom Bayerischen Rundfunk aftrettn. De Leitnerin wor außadem in an Haffa TV-Serien zum seng, zum Beispui Königlich Bayerisches Amtsgericht, Monaco Franze - Der ewige Stenz, Irgendwie und Sowieso, München 7, Herbert und Schnipsi und Café Meineid. In da Comedy-Reih Kanal fatal spuits de biedare Chefsekretärin Frau Mayrhöfer.

1999 iss fia de Roin vo da Anna Meier im Fuim Einmal leben (Regie: Franz Xaver Bogner) mim Bayerischen Fernsehpreis auszeichnat worn.

De Schauspuiarin lebt im Inntoi.

Fuimografie (Auswoi) 
 1974: Das sündige Dorf
 1976: Das Schweigen im Walde
 1977: Waldrausch
 1984: Der Senior
 1986: Irgendwie und Sowieso
 1992: Himmel auf Erden (TV)
 1999: Einmal leben
 2007-2010: Unsere Farm in Irland
 seit 2008: Der Kaiser von Schexing (mit Dieter Fischer und Gerd Anthoff)
 2012-2013: Sturm der Liebe ois Bärbel Zwick
 2013: Alte Herzen rosten nicht

Im Netz 
 
 Foto und Informationen über Kathi Leitner bei ihrer Agentur

Schauspieler
Deutscher
Geboren 1948
Frau